ליגה (יחידת מידה)

ליגה (בצרפתית: lieue, באנגלית: League) היא יחידת אורך עתיקה שמקורה בימי האימפריה הרומית המציינת מהלך שעה של אדם או סוס. ערכה ביחידות המידה השימושיות בימינו בסביבות 5.15 ק"מ או 3.2 מיל. היא הייתה קיימת זמן רב לאחר נפילת האימפריה הרומית, ושמו האמיתי של ספרו המפורסם של הסופר הצרפתי ז'ול ורן הוא "20 אלף ליגות מתחת למים" ולא "עשרים אלף מיל מתחת למים" שהוא השם המוכר של התרגום בעברית. נראה כי הטעות נובעת מכך שהמספר 1000 בצרפתית נכתב Mille, כשמה הלטיני של יחידת האורך הרומית "מיל" (שהיא, אגב, המקור למיל התלמודי והרוסי ולמייל הבריטי, הבינלאומי והאמריקאי של ימינו).

קישורים חיצוניים



קטגוריה:יחידות מידה: אורך